Ο **Στάνλεϊ Ρόμπερτς** (*Stanley Roberts*) (Χόπκινς της Νότιας Καρολίνας, 2 Φεβρουαρίου 1970), είναι Αμερικάνος πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στη θέση του Σέντερ.

Σταδιοδρομία
------------

Ο Ρόμπερτς ξεκίνησε να αγωνίζεται με το λύκειο του Λόουερ Ρίτσλαντ του Χόπκινς, με το οποίο κατέκτησε δύο πρωταθλήματα πολιτείας, ενώ συμπεριλήφθηκε στην καλύτερη πεντάδα της χώρας. Στην συνέχεια, σπούδασε στο πανεπιστήμιο του Λουιζιάνα Στέιτ για δύο χρόνια και επέστρεψε εκεί μετά το τέλος της επαγγελματικής του καριέρας για να πάρει το πτυχίο του. Την σεζόν 1989-90, έπαιξε σε 32 αγώνες με μέσους όρους 14,1 πόντων, 9,8 ριμπάουντ και 1,9 κοψιμάτων.

Ξεκίνησε να αγωνίζεται επαγγελματικά στην Ισπανία και την Ρεάλ Μαδρίτης, φθάνοντας στον τελικό του κυπέλλου Κόρατς για να ηττηθεί από την ιταλική Καντού με 95-93.

Το καλοκαίρι του 1991 επιλέχθηκε στην 23η θέση του ντραφτ του ΝΒΑ από τους Ορλάντο Μάτζικ με τους οποίους αγωνίστηκε σε 55 παιχνίδια με 10,4 πόντους και 6,1 ριμπάουντ ανά αγώνα. Το 1992 υπέγραψε στους Λος Άντζελες Κλίπερς, όπου παρέμεινε ως το 1997 με πιο επιτυχημένη χρονιά το 1992-93, όπου είχε μέσους όρους 11,3 πόντων, 6,2 ριμπάουντ και 1,8 κοψιμάτων. Τις τέσσερις επόμενες χρονιές έπαιξε σε μόλις 83 αγώνες λόγω τραυματισμών, χάνοντας ολόκληρη την σεζόν 1994-95 λόγω προβλήματος στον αχίλλειο τένοντα.

Το 1997-98, φόρεσε την φανέλα των Μινεσότα Τίμπεργουλβς για 74 παιχνίδια με 6,2 πόντους και 4,9 ριμπάουντ ανά αγώνα, πριν επιστρέψει στην Ευρώπη για να παίξει με την ομάδα του Άρη κατά την διάρκεια του λοκ-άουτ του ΝΒΑ. Πριν ολοκληρωθεί η σεζόν 1998-99, γύρισε στο ΝΒΑ αγωνιζόμενος σε έξι παιχνίδια με την ομάδα των Χιούστον Ρόκετς. Έπαιξε για τελευταία χρονιά στο αμερικάνικο πρωτάθλημα το 1999-2000 με τους Φιλαδέλφεια 76ερς, δοκιμαζόμενος τον Δεκέμβριο του 1999 στην Τουρκία και την Εφές Πίλσεν.

Μετά από έναν χρόνο στο ΑΒΑ με την ομάδα των Σαν Ντιέγκο Γουάιλντφάιρ, αποχώρησε από την ενεργό δράση, για να επιστρέψει προσωρινά το 2004 φορώντας την φανέλα των Γκαλίτος ντε Ιζαμπέλα από το Πουέρτο Ρίκο.

Παραπομπές
----------

1. ↑  Lower Richland's Stanley Roberts returns to SEC | The State
2. ↑  «Basketball Alumnus Stanley Roberts returns to LSU, graduates». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 15 Νοεμβρίου 2016.
3. ↑  «Stanley Roberts College Stats». Αρχειοθετήθηκε από το πρωτότυπο στις 19 Απριλίου 2017. Ανακτήθηκε στις 15 Νοεμβρίου 2016.
4. ↑  Korac Cup 1990-91 (Game details) - Linguasport
5. ↑  «Roberts' role for Magic grows as weight shrinks». Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 15 Νοεμβρίου 2016.
6. ↑  Once Again, Roberts Is Playing for Scale : Clippers: Center is well over 300 pounds after tendon surgery, and Baylor isn't happy about it.
7. ↑  «1997-98 Minnesota Timberwolves Roster and Stats». Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 15 Νοεμβρίου 2016.
8. ↑  Τα κορυφαία "κίτρινα" draft picks στο ΝΒΑ | AllAboutARIS.com[*νεκρός σύνδεσμος*]
9. ↑  Raptors sign troubled C Stanley Roberts
10. ↑  Roberts prevented from Turkey deal due to NBA ban | The Independent
11. ↑  Stanley Roberts; Mister hamburgesa | Piratas del Basket

Πηγές
-----

* Stanley Roberts Stats | Basketball-Reference.com Αρχειοθετήθηκε 2016-10-08 στο Wayback Machine.
* Stanley Roberts Stats, Bio - ESPN
* Stanley Roberts - DraftExpress